**Referat af møde nr. 2 d. 15. marts 2023 –kl. 19.00- 22.00 i Det Grønne hus**

Deltagere: BM, RiS, SP, HP, DK, LA, KJ, IJ (referent). BM bød hjertelig velkommen og HP underholdt fra en rejse i Østen om en rejsekammerat, som snorkede ubærligt, hvorfor HP vækkede ham med vand, så han frygtede inkontinens, men dog mest tigrene, der måske var lige udenfor lejren. RM og RiS havde set Angkor Wat i Cambodja. Vi andre havde nyt det spirende forår herhjemme.

1. **Godkendelse af referat af sidste møde**. OK. SP glædede sig over, at de jernbakterieskabte olielignende hinder på vandet langs gangbroen i Ejby Mose var væk. Vandstanden er høj igen.
2. **Sket i perioden.** 
   1. **NRM- Referat udsendt. Kommentering af ny Naturstrategi - DNs ”Mærkesagsprojekt”. Diskuteres under pkt. 4:** Team-møde afholdt med os (BM; RiS, IJ) og Kommunen, men intet referat bliver udsendt! (jf. pkt 3, 1. punkt)
   2. **Opbakning til det kommunale samarbejde Køge bugt om havkvaliteten og de 9 holme:** Forslag til ny aktion primo september 2023; se under Samrådsmøde 1.3.

1. **Bordet rundt**

**BM**

* **Dialogmøde med forvaltningen. Carsten Christiansen, Pia Nielsen, Tanja IJ, RiS og BM**
  + **Mulige samarbejdsmuligheder.** Formidling og ad hoc-sager
  + **Gennemførelse af DNs input til naturstrategien,** Køge Kommune har ikke kræfter til at tage têten; vil dog tilbyde at være ’bagland’. På trods af ivrig notatføring kommer intet referat.
  + **Udkast til lokalplaner:** DN informeres om nye LPL tidligst i forløbet.
* **Skensved Ådal – Møde d. 30. marts med relevante parter om bla. Bioblitz:** Et meget godt og lovende projekt. Udover os selv deltager Køge Gymnasium ved Søren Mygind (DNA-screening), Henrik Bringsøe, DOF og projektets egne folk. Datoerne for de to omgange .Bioblitz endnu ikke fastlagt. BM og IJ deltager den 30. marts kl-10 på KLAR forsyning.
* **DN-Tur til Svenstrup Naturskole – og forslag om at lave ture sammen med naturskolen:** Vi er positive og afventer konkrete udspil fra Naturskolen.
* **Borgerhenvendelse vedr. bebyggelse af ”Trekanten” ved Køge stadion - Carsten Røjgaard – Lokalplan 1116.** Vi finder ikke, at ’flagermus’-argumentet er stærkt i denne sag. I øvrigt har vi henvist til kommunen og Hans Baagøe.
* **Pressemeddelelse vedr. status for BNBO i Køge kommune.** BM’s glimrende og kritiske pressemeddelelse blev ikke udgivet. Sørgeligt, at Køge ligger helt i bund hér.
* **Konference 28.2.23 Sandsugning i Køge bugt.** NCC (Nordic Construction Company) ønsker at suge sand fra et ‘mindre’ område. Vi finder det ikke foreneligt med en Hav-Nationalpark!
* **Næste NRM-møde 26. april.** Mærkesagsprojektet skal nok atter drøftes hér.
* **Dialogmøde med VPB – Berit på ferie.** Møde udsat – samme dagsorden. Vi er glade for disse, meget konkrete møder.
* **Henvendelse fra DR nyheder Marie Sæhl vedr. problematikken hvor kommuner gerne vil lave naturforbedrende tiltag, men lodsejere ikke vil være med. Her Strandengen.** Hér kunne Glentehøj og markfirbensagen også bruges.
* **DR vedr. Corona camping – vores rolle I denne sag.** Mette Henriksen viste os 2016 på luftfotos, at Corona Camping udvidede mod øst; vi tilskrev kommunen, men hørte ikke nærmere. DN har intet at gøre med den kørende sag – men lov skal vel holdes. I værste fald kan man frygte øget eutrofiering, hvis kloakforhold ikke er optimale.
* **Samrådsmøde 1.3.** Deltagere fra os i Det grønne Repræsentantskabsmøde’ 21-23 april ved Vingsted centret: KJ og SP.
  + **Forurening af Agersø sund, bortskaffelse eller nyttiggørelse, blandingszoner præcedens sag. Nicolaj PL Havteamet, Claus Journ.**
  + **Fremtidens Samråd. Nedlægges, sociale møde med temaer og ture. Ny formand MLK 😊:** Michael Løvendahl Kruse (formand, DN Stevns, medlem af DN’s hovedbestyrelse) stiller op som formand for det nedlagte råd. Bjørn Petersen (DN Roskilde) frarådede dette, idet MLK har meget travlt i forvejen.
  + **Skovgruppe/skovbrugerråd – i samrådsregi.** Vi finder dette overflødigt, da der allerede er en fungerende skovgruppe i DN regi på Podio.
  + **Maria G på åbent møde i Sorø 29.3 – alle er velkomne. Niels Hilker**. Præsident, Maria Gjerding kommer til Sorø 29. marts med en peptalk med fokus på det vi kalder "det grønne paradoks", altså, at vi skal rumme både den grønne omstilling og naturhensyn. Sted: Fredriksvej 27, Sorø. Kl. 19-21. Alle er velkomne til foredraget, tilmelding ikke nødvendig.
  + **Første uge i september –” Under overfladen” – HiH 9.9 – evt. Fælles for hele bugten med kendte nationale og lokale politikere (nu har vi haft toppen af poppen) Sammen med de 7 kommuners borgmestre.**

**”Havets folkemøde, med musik, kulturelle indslag, NGoer, Plastic Change, Køge bugt stenrev, marinbiologer, på Marinaen – amfiteatret, handelsstandsforeningen, marinhjemmeværnet, Jan Hemmingsen mf.** Marie Stærke synes om dette initiativ og vil gerne medvirke den 9. september. Det bliver et stort arrangement!

**KJ**

* **Status for slip haven fri – Asthildur kommer på bestyrelsesmøde i juni.** KJ har lavet aftale med Asthildur og DK.
* **Evt. åbent arrangement i lighed med DN-Hillerød.** KJ afstod fra at lave at sådant arrangement pga. dårlige erfaringer med denne type. I stedet blev vi fyr og flamme over hans nye idé: Åben Have! KJ vil åbne sin egen Vild med Vilje have så man kan se udbyttet af, at naturens kræfter fritstilles. KJ er tovholder, og task-forcen består af CRR, DK og IJ.
* **Borgerhenvendelse vedr. planlagt nybebyggelse i Borup –Lokalplan 1114 - Boliger ved Kimmerslevvej (Søengen)– Flagermus Kirsten Vittus.** Vi mener ikke, der foreligger en trussel mod flagermus’ liv og virke ifm. projektet. Vi går derfor ikke videre med sagen. Nabohøringssvar vil måske give større betænkeligheder.
* **Bygherrer henvendelse (Mølbak) vedr. planlagt nyt byggeprojekt i Borup – Kimmerslev høje – se punkt 4.** KJ gjorde rede for forløbet af kommunens velbesøgte borgermøde ved Kimmerslev sø. KJ mener, at kigget til den fri horisont fra søstien skal bevares. Naturgenopretning ønskes på skråningen ned mod søen. Mølbak inviteres til næste DN Køge bestyrelsesmøde 24. april. Som Anders Frandsens projekt står nu, er det meget voldsomt.

**LA**

* **Hasselmus projektet – status.** Henrik Bringsøe skrev i sit referat fra 4. februar: ’i alt 62 redekasser er opsat i Magleskov for indeværende. LA har skrevet til produktionsskolen og gjort opmærksom på, at de ikke har leveret de lovede 100 redekasser, selv om vi har betalt dem 25.000 kr. herfor. Men de har ikke reageret på henvendelsen. Vi vil være tilfredse, hvis de som et plaster på såret leverer yderligere 20 kasser. LA fortsætter med at genetablere dialogen med produktionsskolen!’ På vort møde oplyste SP, at 94 kasser er sat op. Kasserne bliver kontrolleret i november 2023. LA er tovholder, og pegede på et potentielt nyt hasselmusområde i Bastebjerg Skov, hvor vi foreslår, et antal kasser sættes op. Vi er meget begejstrede over dette lovende projekt.
* **Intro til projekt ”Natur for alle”, de personer projektet er målrettet mod er mennesker med fysisk og psykisk handicap.** LA gjorde opmærksom på en liste over sheltere med skinne/rampe-tilgang. IJ påpegede det uheldige i, at kørestolsbrugere ikke kan komme frem til rampen, der fører op til platformen i Ejby Mose. BM går videre med dette.

**IB**

**Affaldsindsamlingen d. 25- 26. Marts – Status? Mangler du hjælp?** Alt går på skinner, og IJ har kontakt til bl.a. Henrik Lerdorf. Han foreslår en ny metode til affaldsafhentning via app’en ’TIP KØGE’. Indsamlingen ved Quickly var ikke med på listen over opsamlinger. IJ har sendt pressemeddelelse ud:

Giv en hånd til naturen: DN Køge inviterer til affaldsindsamling. Uge 12 (20-26 marts) løber den traditionsrige affaldsindsamling af stablen i hele landet. Det gælder også i Køge Kommune, hvor blandt andre DN Køge inviterer til indsamling. Forår er lig med solstrejf, spirende blomster og ikke mindst den årlige affaldsindsamling, der arrangeres af Danmarks Naturfredningsforening. Foreninger, virksomheder og private landet over inviterer på lokale indsamlinger i weekenden 25-26 marts, mens skoler og dagtilbud er afsted i hverdagene forud for weekenden. I Køge Kommune er der i skrivende stund oprettet ca. 11 indsamlinger i weekenden 25-26 marts. En af arrangørerne er den lokale afdeling hos Danmarks Naturfredningsforening. Birgit Mindegaard, der er formand i DN-Køge, glæder sig meget til årets indsamling: ’Affaldsindsamlingen er en forårsbebuder og en hyggelig tradition, hvor vi i fællesskab gør rent i den lokale natur. Når mange mennesker giver en hånd et par timer, bliver det sammenlagt til en stor indsats, der virkelig batter. DN-Køge håber, at mange vil deltage i årets indsamlinger i kommunen. Indsamlingerne kan findes på [*www.affaldsindsamlingen.dk*](http://www.affaldsindsamlingen.dk). Håber i det lange løb at blive arbejdsløse! Sidste år samlede op imod 200.000 frivillige landet over knap 100.000 kilo affald – bl.a. 350.000 stykker engangsemballage. Men modsat andre årlige resultater, hvor man håber på et højere resultat end det forgangne år, forholder det sig omvendt med Affaldsindsamlingen. Her håber man på et mindre resultat i 2023. - Vi bliver nok aldrig helt arbejdsløse på Affaldsindsamlingen, men jeg håber, at vi finder mindre end sidst. Idéen med indsamlingen er jo ikke kun at samle affald, men også at sende et signal om, at affald ikke hører til i naturen, så vores indsats en dag bliver overflødig – til den tid kan vi bare mødes til en gå tur og en kop kaffe, afslutter Birgit Mindegaard.

**HP**

* **Borgerhenvendelse vedr. slam i Slimminge Branddam - Jacob Vejgaard Knudsen.** BM skriver et svar – sagen er ikke i vort regi. En kommunal oprensningssag.

**4. Emner til diskussion**

* **Klaptilladelse af slam fra Køge havn i Køge bugt.** Sagen vakte undren hos os – men det har været noget nær en force majeure situation for Køge Kommune.
* **Miljø tilladelse til fasanhold Giesegaard.** Vi ser ingen problemer, bortset fra den latente trussel mod rovfugle, der afledes af ønsket om beskyttelsen af dyr til nedskydning (!).
* **Samarbejde med Landinspektør Mølbak om Kimmerslev høje.** Se ovenfor under KJ!
* **Møde om Mærkesagsprojektet – hvad skal og kan vi reelt bidrage med?** IJ mener: styringsgruppen skal være NR (Naturrådet), Henrik Lerdorf foreslås som lønnet tovholder, afgrænsningen skal justeres (jf. BM og Niels Rolskovs tanker), de foreslåede tiltag i området omfatter genskabelse af tidligere, nu rørlagte og drænede vandløb og lavvandsområder i sammenhængende forløb, etablering af levende hegn og diger med dyrkningsfri bræmmer på 10 m, udvidelse af områder med ekstensiv græsning, optimering af adgangsforhold, ikke mindst til Valore Mose, udførelse af naturpleje i Valore Mose og §3 områder, etablering af småvandhuller. Inddragelse af borgerne tidligt i forløbet og information til hele kommunen om projektet. BM, LA, IJ holder forberedelsesmøde 30 marts kl. 16 hos BM.

1. **Evt.** SP: Ejby Borgerforening ved Dorthe Andersen fik afslag på støtte til beplantning ved i byskiltene. Hundeskoven er endnu ikke etableret. DN Køge klapper hesten ift. Begge tiltag.

KJ: Nørre Dalby jordpåfyldningen: KJ tilbyder at følge sagen til dørs. Meget fint!

*Ib Johnsen, 16. marts 2023*

**Ad 2a) Input til NS – evt. Mærkesagsprojekt i DN centralt**

**Sekretariatet har sendt os kommentarer på vores beskrivelse. Nogle punkter ønskes uddybet. Ib, HL og Niels Rolskov hjælper.**

**D. 6. marts – Zoom-Møde med Jens La Cour og Tine Skafte Nielsen.**

**Aftalen blev at DN Køge får afklaret vores holdning til nedenstående spørgsmål og dermed præciserer indholdet af oplægget til Mærkesagsprojektet. Tilbagemelding til Jens og Tine aftalt skal ske inden Påske.**

**Det skal foregå inden det indledende temamøde som NR vil indkalde til i 2. kvartal. Jens og eller Tine vil gerne facilitere dette temamøde – så det sikres at alle relevante emner, spørgsmål, afgrænsninger og struktur på projektet – kommer i mål.**

**Temamødets emner er bla.**

**Organisering af projektet:**

**Hvem har hvilke roller?**

* **Styregruppe/følgegruppe**
* **Projektledelse**
* **Arbejdsgrupper**
* **Korrelation mellem interessenterne**

**\* Hvilke opgaver er der konkret?**

**\* Hvilke opgaver/indsatsområder hænger sammen**

**\* Forslag til hvad der skal komme ud af projektet. Og hvordan vil vi arbejde – Hvad er tidsrammen?**

**\* Hvad er vigtigst – hvis ikke alt kan gennemføres?**

* **Prioritering fra DN Køges side**
* **Hvad er det fysiske kerneområde – og så kan vi bygge på senere**

**\* Hvad kan forstyrre projektet?**

**Læs oplægget til Mærkesagsprojekter DN – links til**

**Definition på hvilke midler der er behov for og til hvad?**

**NR oplæg**

**Naturen i centrum - løs plan**

1. **1. kvartal 2023   -  Temamøde om projektet, Fysisk omfang, interessenter, styring, samarbejde med statsskovene,**

**\* DN Sekretariat vil gerne facilitere et sådant møde – så vi kommer rundt om alle de vigtige emner**

1. **2.Kvartal 2023 – fastlæggelse af struktur, udpegning af kommunal tovholder**
2. **3. Kvartal 2023 workshop ude i naturen**
3. **1. kvartal 2024 udpegning af hvilke områder der har 1 prioritet til opkøb,(udover Skulkerup som bør købes snarest)**

**Ad. 3 BM/ Skensved ådal**

**Møde på KLAR Forsyning d. 30.03.2023 om botanisk overvågning af vådområderne. Ib og BM deltager**

**Overvej evt. inddragelse af DN presseansvarlig for at promovere samarbejdsmodellen og resultatet?**

**Facts om Projektet skal formidles ud til borgerne vha. bla, skiltning i området. Der er givet tilskud til formidlingsarbejdet via Velux fonden skal danne basis for en fælles historie for Køge nord og det gamle Køge.**

**Der kommer et ekstra skilt med flora i området.**